CELEX: 62017TN0621
Language: sl
Date: 2017-11-06 00:00:00
Title: Zadeva T-621/17: Tožba, vložena 14. septembra 2017 – Taminco in Arysta LifeScience Great Britain/EFSA

6.11.2017   
            
            
               SL
            
            
               Uradni list Evropske unije
            
            
               C 374/46
            
         Tožba, vložena 14. septembra 2017 – Taminco in Arysta LifeScience Great Britain/EFSA
   (Zadeva T-621/17)
   (2017/C 374/69)
   Jezik postopka: angleščina
   
      Stranke
   
   
      Tožeči stranki: Taminco BVBA (Gent, Belgija), Arysta LifeScience Great Britain Ltd (Edinburgh, Združeno kraljestvo) (zastopnika: C. Mereu in M. Grunchard, odvetnika)
   
      Tožena stranka: Evropska agencija za varnost hrane (EFSA)
   
      Predlogi
   
   Tožeči stranki Splošnemu sodišču predlagata, naj:
   
               —
            
            
               sklep Evropske agencije za varnost hrane z dne 18. julija 2017, ki je bil tožečima strankama vročen 20. julija 2017, o presoji zahtev za zaupno obravnavanje v zvezi s predlogom za obnovitev postopka odobritve za tiram kot aktivno snov razglasi za ničen;
            
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeči stranki v utemeljitev tožbe navajata štiri razloge.
   
               1.
            
            
               Prvi tožbeni razlog, neobstoj pravne podlage za objavo.
               
                           —
                        
                        
                           Tožeči stranki trdita, da bi objava pomenila ravnanje ultra vires, ker se tožena stranka za utemeljitev objave ne more sklicevati na nobeno pravno podlago, in sicer bodisi na Uredbo št. 1107/2009, Uredbo št. 178/2002 ali Izvedbeno uredbo Komisije št. 844/2012.
                        
                     
         
               2.
            
            
               Drugi tožbeni razlog: tožena stranka je pri predlagani razvrstitvi tirama ravnala ultra vires, ker je Evropska agencija za kemikalije edini organ, ki je pravno odgovoren za uvrstitev ali prerazvrstitev snovi, kot je določeno v Uredbi št. 1272/2008, tožena stranka pa v zvezi s tem nima pristojnosti.
            
         
               3.
            
            
               Tretji tožbeni razlog: tožena stranka je kršila temeljno pravico tožečih strank do obrambe s tem, da jim ni dala polne, prave in učinkovite možnosti za predložitev pripomb glede predlagane uvrstitve njune snovi.
            
         
               4.
            
            
               Četrti tožbeni razlog: tožena stranka je kršila člen 63 Uredbe št. 1107/2009, ker se je odločila objaviti informacije, glede katerih sta tožeči stranki predlagali ohranitev tajnosti, zaradi česar bi bili lahko ogroženi njuni poslovni interesi.